**romanță jucăușă**

*Vasile Andreica*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

neştiut

şi nevăzut

am pătruns

şi m-am ascuns

inima încet ţi-am uns

cu balsam şi unguent —

o, de-ar ţine permanent!

că de nu mă bag la loc

şi arunc gozul pe foc

curăţ atrii şi ventriculi

pun esenţe dulci şi picuri

beţişoare aromate

şi pernuţe parfumate

las în urma mea curat

ies cu pasul măsurat

închid poarta grijuliu

îmi e bine să te ştiu

fericită şi-mplinită

şi amică şi iubită

cine n-a-nţeles nimic

va rămâne-n veci pitic.